**Thomas Augustine Hendrick** (født 29. oktober 1849 i Penn Yan vest i delstaten New York i USA, død 29. november 1909 i Cebu på De filippinske øyer) var en amerikansk katolsk prelat som var den 22. biskop av Cebú, som den første amerikaner på denne bispestolen.

Liv og virke
------------

### Prest

Thomas Augustine Hendrick ble presteviet på *St. Joseph's Seminary* i Troy i New York den 7. juni 1873 av biskop  Edgar Philip Prindle Wadhams av Ogdensburg, og virket i 29 år i sognetjeneste i bispedømmet Rochester i New York. Han begynte som kapellan i *St. Mary's Church* i Rochester 1873-1874, og var deretter sogneprest i menighetene *Holy Cross Church* i Charlotte 1874-1877;  Union Springs 1877-1891; så i Aurora og Cayuga 1891-1895; og *St. Bridget's Church* i Rochester 1895-1903.

Under sin pastorale tjenest i bispedømmet Rochester bar han prominent og aktiv innen offentlige og karitative foretak, og han var i mange år styremedlem av *Board of Regents\*\*Æ for New Yorks statlige universitet.*

### Biskop av Cebu

Da reorganiseringen av den katolske kirke på Filippinene ble foretatt etter den spansk-amerikanske krig, ble han den 18. august 1903 utnevnt av pave Pis X til biskop av Cebú, og ble bispeviet i Roma den 23. august 1903. Bispevielsen ble foretatt i kapellet til fransiskanersøstrene på Via Giusti i Roma. av kardinal Francesco di Paolo Satolli; medkonsekrerernde var erkebiskop Jeremiah James Harty av Manila og titulærerkebiskop Paolo Maria Barone. Han tok bispestolen i besittelse den 6. mars 1904. 

Han ledet bispedømmet med stor fremgang til han døde brått; og gjenopprettet orden og disiplin og utviklet sjelesorgen i et bispedømme som den gang omfattet meget mer enn øya Cebu, men store deler abv de sentrale deler av Filippinene. Han fikk for det aller meste bragt den aglipayanske kirkesplittelse til avslutning i sitt bispedømme Cebu.

Han døde av kolera i Cebu den 26. november 1909, og ble gravlagt samme dag under gulvet på vestskipet i katedralen i Cebu, rett ved siden av biskop Romualdo Jimeno de Ballesteros gravmæle.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santorio (1532-1602) \*bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Erkebiskop Enrico Enríquez (1701-1756) \*1743
* Erkebiskop Manuel Quintano Bonifaz (1698-1774) \*1749
* Kardinal Buenaventura Córdoba Espinosa de la Cerda (1724-1777) \*1761
* Kardinal Giuseppe Maria Doria Pamphilj (1751-1816) \*1785
* Pave Pius VIII (1761-1830) \*1816
* Pave Pius IX (1792-1878) \*1827
* Kardinal Raffaele Monaco La Valletta (1827-1896) \*1874
* Kardinal Francesco di Paolo Satolli (1839-1910) \*1888
* Biskop *Thomas Augustine Hendrick* (1842-1909) \*1903

Referanser
----------

1. 1 2 3 4   The Catholic Encyclopedia and its makers, archive.org[Hentet fra Wikidata]
2. ↑   Autorités BnF, BNF-ID 161349812[Hentet fra Wikidata]
3. ↑   Social Networks and Archival Context, SNAC Ark-ID w6bg4kkx, besøkt 9. oktober 2017[Hentet fra Wikidata]
4. 1 2 3 4  *The Catholic Encyclopedia and its Makers*. The Encyclopedia Press. 1917. s. 75–76. Besøkt 10. juni 2021 – via archive.org.
5. ↑  www.catholic-hierarchy.org hendrick, lest 25. oktober 2022

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** Geni **·** VIAF **·** LCCN **·** BNF **·** BNF (data)
 |